Iepirkuma komisijas 2026. gada 19. maija sēdē sniegtās atbildes uz ieinteresētā piegādātāja uzdotajiem jautājumiem par atklāta konkursa
“Sanmezglu un dušas telpu remontdarbi ēkās (073, 074), “Ādažu militārā bāze”, Kadaga, Ādažu nov.”, 
identifikācijas Nr. VAMOIC 2026/44 (turpmāk – atklāts konkurss)

Jautājums Nr.4:
Apsekojot objektu klātienē, tika konstatēts, ka dušas telpās ir uzstādītas stikla dušas sienas ar durvīm. Lūdzam precizēt attiecīgos būvdarbu apjomus un sniegt informāciju, vai ir paredzēta jaunu dušas sienu uzstādīšana, jo esošās konstrukcijas ir būtiski korodējušas un pastāv risks, ka tās nebūs iespējams atkārtoti uzstādīt.
Atbilde Nr.4:
Esošās stikla dušas sienas un durvis paredzēts demontēt un pēc būvdarbu pabeigšanas atkārtoti uzstādīt. Jaunu stikla konstrukciju izbūve projekta ietvaros nav paredzēta.

Jautājums Nr.5:
Apsekojot objektu klātienē, tika konstatēts, ka dušas telpā ir izbūvēts flīzēts slieksnis. Lūdzam precizēt, vai projektā ir paredzēta šī sliekšņa demontāža.
Atbilde Nr.5:
Flīzētā sliekšņa demontāža projekta ietvaros nav paredzēta.


Jautājums Nr.6:
Ņemot vērā ilgstošas mitruma iedarbības radītos bojājumus, kā arī to, ka atsevišķās vietās jau iepriekš ir veikti kosmētiski uzlabojumi, kas nav devuši rezultātu, bet kuru dēļ var palielināties būvdarbu apjoms, pastāv risks, ka, lai nodrošinātu vienotu un vizuāli saskaņotu apdares izskatu visā objektā, faktiskās darbu izmaksas var pārsniegt plānoto līgumcenu. Lūdzam informēt, kā Pasūtītājs plāno rīkoties šādā situācijā.

Atbilde Nr.6:
Uzlabojumi paredzēti tikai konkrētajās darbu zonās atbilstoši izsniegtajiem būvdarbu apjomiem. Papildus būvdarbu apjomi šī līguma ietvaros nav paredzēti. Pretendentam jāiesniedz piedāvājums, izvērtējot visus nepieciešamos darbus līguma ietvaros un paredzot atbilstošu līgumcenu.


Jautājums Nr.7:
Mūsu ieskatā esošā lokālā ventilācija dušās un sanitārajos mezglos nenodrošina pietiekamu gaisa apmaiņu. Lūdzam precizēt, vai projekta ietvaros ir paredzēts veikt ventilācijas sistēmas uzlabojumus.

Atbilde Nr.7:
Projekta ietvaros ventilācijas sistēmas uzlabojumi nav paredzēti.


Jautājums Nr.8:
Lūdzam sniegt informāciju par plānoto remontdarbu organizēšanas un veikšanas kārtību objektā.

Atbilde Nr.8:
Būvdarbus paredzēts organizēt pa stāviem, secīgi veicot darbus no 3. stāva uz 1. stāvu.

Jautājums Nr.9:
Dažās vietās koplietošanas koridoros ir redzami mitruma radīti apdares bojājumi. Lūdzam precizēt, vai šo bojājumu novēršana ir paredzēta darbu apjomā.
Atbilde Nr.9:
Minēto bojājumu novēršana šī līguma ietvaros nav paredzēta.


Jautājums Nr.10:
Lūdzam precizēt vai ir paredzēta durvju virsmu atjaunošana? Patlaban vairākām durvīm mitruma ietekmē ir novērojamas vizuālas izmaiņas un krāsas bojājumi.

Atbilde Nr.10:
Projekta ietvaros durvju virsmu atjaunošana vai apdares remonts nav paredzēts.


Jautājums Nr.11:
Lūdzam precizēt vai ir paredzēta hidroizolācijas un flīzējuma atjaunošana pie izlietnēm.

Atbilde Nr.11:
Būvdarbu apjomos hidroizolācijas un flīzējuma atjaunošana pie izlietnēm nav paredzēta.


Jautājums Nr.12:
Dažās vietās tualetēs un pie izlietnēm ilgstošas mitruma iedarbības rezultātā ir bojāts linolejs. Lūdzam precizēt, vai ir paredzēta tā atjaunošana vai nomaiņa.
Atbilde Nr.12:
Būvdarbu apjomos linoleja atjaunošana vai nomaiņa nav paredzēta.


Jautājums Nr.13:
Papildus tika konstatēts, ka esošie logi pilnvērtīgi nepilda tiem paredzēto funkciju. Lūdzam precizēt, vai ir paredzēta to atjaunošana vai nomaiņa.

Atbilde Nr.13:
Būvdarbu apjomos logu atjaunošana vai nomaiņa nav paredzēta.


Jautājums Nr.14:
Lūdzam precizēt vai  projekta ietvaros ir paredzēta arī apgaismojuma nomaiņa.

Atbilde Nr.14:
Būvdarbu apjomos apgaismojuma nomaiņa nav paredzēta.



Jautājums Nr.15:
Pelējuma radītās sekas ir ļoti apjomīgas. Mūsu ieskatā būtu lietderīgi veikt koplietošanas telpu - izlietņu zonu, tualešu un dušu telpu - pilnīgu atjaunošanu, paredzot pilnvērtīgu hidroizolācijas atjaunošanu, kā arī ventilācijas sistēmas un apgaismojuma uzlabošanu, kā arī esošo durvju un logu atjaunošanu vai nomaiņu.
Šāda risinājuma īstenošana ilgtermiņā samazinātu atkārtotu mitruma un pelējuma bojājumu risku, uzlabotu telpu ekspluatācijas kvalitāti un lietotāju komfortu, kā arī samazinātu nākotnes uzturēšanas un remontdarbu izmaksas. Papildus tam tiktu nodrošināts vienots un vizuāli kvalitatīvs telpu izskats, kā arī uzlabota gaisa kvalitāte un energoefektivitāte. Lūdzam precizēt, vai šāds risinājums ir pieņemams un apstiprināms no Pasūtītāja puses.

Atbilde Nr.15:
Paldies par sniegtajiem ierosinājumiem. Pasūtītājs apzinās esošo situāciju objektā, tomēr lūdz sagatavot piedāvājumu atbilstoši izsniegtajiem būvdarbu apjomiem un tehniskajai dokumentācijai.










Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa.


	
